Document ID: /roh_data/filtered/fineweb-2-filterrobots_roh.jsonl.gz/62312

Las autoritads svizras online
Svizzers che na fan ni servetsch militar ni servetsch civil, ston pajar ina taglia d'exemziun dal servetsch militar.
L'obligaziun da cumpensaziun dura dal 20avel:
Cun fixar la taglia militara annuala vegnan quintads ils servetschs da protecziun civila: Per mintga di da servetsch da protecziun civila prestà sa reducescha la taglia militara per 4 pertschient.
La taglia d'exemziun dal servetsch militar munta per onn a 3 % da l'entrada suttamessa a la taglia federala directa (vesair decleraziun da taglia), importa dentant almain 400 francs.
Tgi che prenda suenter pli tard il servetsch militar u il servetsch civil, po – suenter ch'el ha ademplì l'entira obligaziun da far servetsch – pretender enavos la taxa da cumpensaziun. Quest dretg s'extingua 5 onns suenter la scadenza da l'obligaziun da far servetsch militar. La dumonda da restituziun sto vegnir fatga tar la taglia d'exemziun dal servetsch militar dal chantun. Sin ils imports da restituziun na vegn pajà nagin tschains.